Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 239/14/8802	Košice I, 18.12.2014
EEČ : 2-63-414-2014

U Z N E S E N I E

Trestná vec:	obvinená XXXXX a spol. 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
- ako štatutárny orgán spoločnosti XXXXX so sídlom Zvonárska č. 3, XXXXX, IČO: 46569952, zadržali a neodviedli riadne mesačnými výkazmi poistného                      a príspevkov vykázané a podľa zákona zrazené poistné za zamestnancov prihlásených na sociálne poistenie v Sociálnej poisťovni vo výške 680,48,-€, za obdobie mesiaca október 2012  vo výške 118,02,-€, poistné na zdravotné poistenie za zamestnancov na účet Dôvery zdravotnej poisťovne a.s. za obdobie 10/2012 vo výške 153,17,-€ a poistné na zdravotné  poistenie za zamestnancov na účet Union zdravotnej poisťovne a.s. vo výške 18,40,-€, čím takto svojim konaním spôsobili Sociálnej poisťovni a.s. pobočka XXXXX škodu vo výške 680,48,-€, Všeobecnej zdravotnej poisťovne a.s. škodu vo výške 153,17,-€ a Union zdravotnej poisťovni a.s. škodu vo výške 18,40,-€,   

lebo zanikla trestnosť činu

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX, sp. zn. ORP- 648/4-VYS-KE-2014 z 27.10.2014 bolo podľa § 206 ods. 1 Trestného poriadku vznesené obvinenie XXXXX a XXXXX za prečin neodvedenia dane  a poistného  podľa  § 277 ods. 1, Trestného zákona, na tom skutkovom základe, ako je to uvedené vo výrokovej časti tohto uznesenia.

	Výsluchom XXXXX  - splnomocnenej zástupkyne Sociálnej poisťovne a.s. pobočka XXXXX, XXXXX  - splnomocneného zástupcu  Dôvery zdravotnej poisťovne a.s. pobočka XXXXX, XXXXX - splnomocnenej zástupkyne Union zdravotnej poisťovne a.s. bola objektivizovaná výška spôsobenej škody. 

	Následne boli zabezpečené podklady k znaleckému skúmaniu a do konania bol pribratý znalec z odboru Ekonómia a manažment, odvetvie Účtovníctvo                     a daňovníctvo, kde zo záverov znaleckého posudku bolo zistené, že spoločnosť XXXXX mohla uhradiť poistné a príspevky vykázané a podľa zákona zrazené poistné za zamestnancov prihlásených na sociálne poistenie v Sociálnej poisťovni vo výške 680,48,-€, za obdobie mesiaca október 2012  vo výške 118,02,-€, poistné na zdravotné poistenie za zamestnancov na účet Dôvery zdravotnej poisťovne a.s. za obdobie 10/2012 vo výške 153,17,-€ a poistné na zdravotné  poistenie za zamestnancov na účet Union zdravotnej poisťovne a.s. vo výške 18,40,-€.

	Obvinená XXXXX dňa 05.11.2014 predložila príjmový pokladničný doklad č. 340010014 z 31.10.2014, z ktorého vyplýva, že spoločnosť XXXXX uhradila do pokladne Sociálnej poisťovne odvody poistného za zamestnancov za obdobie 10/2012 vo výške 680,48,-€. Z pokladničného dokladu č. P1425500658 z 31.10.2014 vyplýva, že spoločnosť uhradila do pokladne Union zdravotnej poisťovne a.s. odvody poistného za obdobie 10/2012 vo výške 18,40,-€. Z pokladničného dokladu č. 11615 z 31.10.2014 vyplýva, že spoločnosť uhradila odvody za zamestnancov za obdobie 10/2012 vo výške 118,02,- do pokladne Všeobecnej zdravotnej poisťovne a.s.. Z poštového poukazu vyplýva, že spoločnosť vykonala úhradu poistného za zamestnancov za obdobie 10/2012 vo výške 153,17,-€ v prospech Dôvery zdravotnej poisťovne. Uvedené úhrady sú verifikované pokladničnými dokladmi. 
		
	Prečinu neodvedenia dane a poistného  podľa  § 277 ods. 1, Trestného zákona sa dopustí ten, kto v malom rozsahu zadrží a neodvedie určenému príjemcovi splatnú daň, poistné na sociálne poistenie, verejné zdravotné poistenie alebo príspevok na starobné dôchodkové sporenie, ktoré zrazí alebo vyberie podľa  zákona.

	Podľa § 86 písm. e) Trestného zákona trestnosť prečinu neodvedenia dane      a poistného  podľa  § 277 Trestného zákona zaniká, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa po  skončení jeho vyšetrovania mohol oboznámiť s jeho výsledkami.

	Podľa § 215 ods. 1 písm. h) Trestného poriadku prokurátor zastaví trestné  stíhanie, ak zanikla trestnosť  činu. 
	
	Vzhľadom k tomu, že uhradením splatného poistného v plnom rozsahu došlo             k zániku trestnosti činu, bolo  potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marek Rajnič
prokurátor